Catarroja demana un reforç per a l’atenció telefónica en el seu Centre de Salut
17 jul. 2020

“El comportament de la ciutadania de Catarroja ha sigut exemplar durant aquests mesos d'Estat d'Alarma en els quals el servei d'atenció telefònica s'ha erigit com l'única solució per a posar-se en contacte amb el seu metge o metgessa de capçalera. Des de l'Ajuntament hem reivindicat opcions per a millorar el servei, com així s'ha fet ampliant a 4 línies telefòniques, però, a causa del gran nombre de persones en les quals abasta el Centre de Salut hem sol·licitat a la Direcció General de la Conselleria de Sanitat que reforce el servei amb més línies i personal”, explica Beatriz Sierra, regidora de Sanitat.

Finalment, des de l'Ajuntament es vol insistir que mentre no superem la fase de la nova normalitat, aquesta serà la situació amb la qual haurem de conviure i que serà el propi consistori qui reclame a qualsevol instància perquè la seua ciutadania tinga el millor servei de salut possible, com així ha fet durant l'Estat d'Alarma i ha anat millorant progressivament.